12/09/2012 | Administración LocalMunicipal
Rois
Anuncio de aprobación definitiva da modificacion da Ordenanza fiscal reguladora do imposto sobre vehículos de tracción mecánica

APROBACIÓN DEFINITIVA Aprobada definitivamente a modificación da Ordenanza fiscal reguladora do imposto sobre vehículos de tracción mecánica, dándose nova redacción o artigo 5 da citada ordenanza, publícase no Boletín Oficial da Provincia en cumprimento do perceptuado no artigo 70.2 da Lei 7/85, de bases de réxime local, entrando en vigor no exercicio 2013. Artigo 1. Fundamento legal. En virtude do artigo 106 da Lei 7/1985, do 2 de abril, reguladora das bases do réxime local, e do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, este Concello establece a presente Ordenanza fiscal reguladora do imposto sobre vehículos de tracción mecánica. Artigo 2. Natureza e feito impoñible.1. O imposto sobre vehículos de tracción mecánica é un tributo directo que grava a titularidade dos vehículos desta natureza, aptos para circular polas vías públicas, calquera que sexa a súa clase e categoría.2. Considéranse vehículo apto para a circulación o que fose matriculado nos rexistros públicos correspondentes e mentres non cause baixa nestes. Para os efectos deste imposto tamén se consideran aptos os vehículos provistos de permisos temporais e matrícula turística.3. Non están suxeitos a este imposto: a) os vehículos que sendo dados de baixa nos rexistros por antigüidade do seu modelo, poidan ser autorizados para circular excepcionalmente con ocasión de exhibicións, certames ou carreiras limitadas ós desta natureza. b) os remolques e semirremolques arrastrados por vehículos de tracción mecánica de carga útil non superior a 750 quilogramos. Artigo 3. Suxeitos pasivos. Son suxeitos deste imposto as persoas físicas e as xurídicas, as herdanzas xacentes, as comunidades de bens e as demais entidades que, aínda carecendo de personalidade xurídica, constitúan unha unidade económica ou un patrimonio separado susceptible de imposición, a nome das que conste o vehículo no permiso de circulación. Artigo 4. Exacción e bonificación.1. Estarán exentos do imposto: a) Os vehículos oficiais do Estado, comunidades autónomas e entidades locais adscritos á defensa nacional ou á seguridade cidadá. b) Os vehículos de representación diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grao. Así mesmo, os vehículos dos organismos internacionais con sede ou oficina en España e dos seus funcionarios ou membros con estatuto diplomático. c) Os vehículos respecto dos cales así se derive do disposto en tratados ou convenios internacionais. d) As ambulancias e demais vehículos directamente destinados á asistencia sanitaria, ou ó traslado de feridos ou enfermos. e) Os vehículos para persoas de mobilidade reducida que se refire a letra A do anexo II do Regulamento xeral de vehículos, aprobado polo Real decreto 2822/1998, do 23 de decembro. Así mesmo, están exentos os vehículos matriculados a nome de minusválidos para o seu uso exclusivo. Esta exención se aplicará en tanto se manteñan as ditas circunstancias, tanto ós vehículos conducidos por persoas con discapacidade como os destinados ó seu transporte. As exencións previstas nos dous parágrafos anteriores non resultarán aplicables ós suxeitos pasivos beneficiarios destas por máis dun vehículo simultaneamente. Para os efectos do disposto neste parágrafo, se consideran persoas con minusvalía quen teña esa condición legal en grao igual ou superior ó 33 por cento. f) Os autobuses, microbuses e demais vehículos destinados ou adscritos ó servicio de transporte público urbano, sempre que teñan unha capacidade que exceda de nove prazas, incluída a do conductor. g) Os tractores, remolques, semirremolques e maquinaria provistos da libreta de inspección agrícola.2. Para poder gozar das exención a que se refiren as letras e) e g) do apartado 1 deste artigo, os interesados deberán instala-la súa concesión indicando as características do vehículo, a súa matrícula e a causa do beneficio. Declarada esta polo Concello expedirase un documento acreditativo da súa concesión. En relación coa exención prevista no segundo parágrafo do apartado e), os interesados deberán presenta-lo certificado da minusvalía emitido polo órgano competente e xustifica-lo destino do vehículo ante o Concello.3. Para os vehículos das clases turismos, ciclomotores e motocicletas cualificados de históricos ou cunha antigüidade igual ou superior a 25 anos, establécese unha bonificación na cota incrementada, do cento por cento. Os anos da antigüidade contaranse a partir da data da súa fabricación. Se esta non se coñecese, tomarase como tal a súa primeira matriculación ou, no seu defecto, a data na que o correspondente tipo ou variante se deixou de fabricar.4. Para os vehículos eléctricos, de biodiésel ou movidos por hidróxeno establécese unha bonificación na cota do 50%. Terán dereito a dita bonificación durante cinco anos naturais, contados dende a data da primeira matriculación do vehículo. Os interesados deberán presentar a solicitude de bonificación con anterioridade a data de devengo do imposto. En caso contrario a concesión da bonificación terá efectos desde o período impositivo seguinte ao da solicitude. Os interesados deberán de aportar a ficha técnica do vehículo que acredite a súa inclusión nalgunha das categorías previstas neste apartado. Artigo 5. Cota tributaria.1. O imposto se esixirá de acordo co cadro de tarifas seguintes: A) Turismos: De menos de 8 cabalos fiscais: 14,44 €. De 8 ata 11.99 cabalos fiscais: 38,99 €. De 12 ata 15.99 cabalos fiscais: 82,31 €. De 16 ata 19.99 cabalos fiscais: 102,51 €. De 20 cabalos fiscais en adiante: 128,13 €. B) Autobuses: De menos de 21 prazas: 95,30 €. De 21 a 50 prazas: 135,72 €. De máis de 50 prazas: 169,66 €. C) Camións: De menos de 1.000 kg de carga útil: 48,37 €. De 1.000 a 2.999 kg de carga útil: 95,30 €. De máis de 2.999 a 9.999 kg de carga útil: 135,72 €. De máis de 9.999 kg de carga útil: 169,66 €. D) Tractores: De menos de 16 cabalos fiscais: 20,28 €. De 16 a 25 cabalos fiscais: 31,76 €. De máis de 25 cabalos fiscais: 95,30 €. E) Remolques e semirremolques arrastrados por vehículos de tracción mecánica: De menos de 1.000 kg e máis de 750 kg de carga útil: 20,22 €. De 1.000 a 2.999 kg de carga útil: 31,76 €. De máis de 2.999 kg de carga útil: 95,30 €. F) Outros vehículos: Ciclomotores: 5,05 €. Motocicletas ata 125 cc.: 5,05 €. Motocicletas de máis de 125 cc ata 250 cc.: 8,66 €. Motocicletas de máis de 250 cc ata 500 cc.: 17,33 €. Motocicletas de máis de 500 cc ata 1.000 cc.: 34,65 €. Motocicletas de máis de 1.000 cc.: 69,31 €. Estas tarifas actualizaranse anualmente, a partir do exercicio 2014, en función do incremento experimentado polo I. P. C. Artigo 6. Período impositivo e devengo.1. O período impositivo coincide co ano natural, agás no caso de primeira adquisición dos vehículos. Neste caso, o período comezará o día no que se produza a dita adquisición.2. O imposto devéngase o primeiro día do período impositivo.3. O importe da cota do imposto prorratearase por trimestres naturais nos casos de primeira adquisición ou baixa do vehículo. Artigo 7. Xestión. A xestión, liquidación, inspección e recadación, así como a recesión dos actos dictados en vía de xestión tributaria, corresponde a este Concello sempre que o domicilio que conste no permiso de circulación pertenza a este municipio. O presente imposto poderá esixirse en réxime de autoliquidación. Artigo 8. O pagamento do imposto acreditarase mediante recibo ou calquera outro instrumento acreditativo que dispoña o Concello, e deberá realizarse dentro do primeiro semestre de cada exercicio para os vehículos que xa estivesen matriculados ou declarados aptos para a circulación, de acordo co previsto no artigo 20 do Regulamento xeral de recadación. Artigo 9.1. Deberán acreditar previamente o pagamento do imposto os titulares dos vehículos que soliciten ante a Xefatura Provincial de Tráfico a matriculación, a certificación de aptitude para circular ou a baixa definitiva dun vehículo.2. Á mesma obriga estarán suxeitos os titulares dos vehículos cando comuniquen á Xefatura Provincial de Tráfico a reforma destes, sempre que altere a súa clasificación para os efectos deste imposto, así como tamén nos casos de transferencia e de cambio do domicilio que conste no permiso de circulación do vehículo.3. As xefaturas provinciais de tráfico non tramitarán os expedientes de baixa ou transferencias de vehículos se non se acredita previamente o pagamento do imposto. Artigo 10. Infraccións e sancións. Será aplicable o réxime de infraccións e sancións previsto na Lei xeral tributaria e nas disposicións que a complementan e desenvolvan. Disposición final. A presente ordenanza fiscal entrará en vigor o día da súa publicación no Boletín Oficial da Provincia e comezará a aplicarse a partir do día un de xaneiro de 2013, permanecendo en vigor ata a súa modificación ou derrogación expresa. O artigo anterior entrará en vigor o mesmo día da súa publicación no Boletín Oficial da Provincia e resultaran de aplicación a partir do exercicio 2013, permanecendo en vigor ata a súa modificación ou derrogación expresa. Rois, 3 de setembro de 2012. O alcalde Ramón Tojo Lens